Įstatymo projekto IXP-

lyginamasis variantas

LIETUVOS RESPUBLIKOS

Savivaldybių tarybų rinkimų įstatymo 87 straipsnio pakeitimo ir įstatymo papildymo 88 1 straipsniu

ĮSTATYMAS

2003 m. d. Nr. IX-

Vilnius

(Žin. 1994, Nr. 53-996; 1999, Nr.93-2710)

1 straipsnis. 87 straipsnio 1 dalies pakeitimas

87 straipsnio 1 dalyje po žodžio “nutrūkusiais” įrašyti žodžius “ar netekus tarybos nario mandato” ir šią dalį išdėstyti taip:

“1. Tarybos nario įgaliojimus pripažinus nutrūkusiais ar netekus tarybos nario mandato, taryboje atsiranda laisva tarybos nario vieta. Ji užimama taip: tarybos nariu tampa porinkiminio kandidatų sąrašo, pagal kurį buvo išrinktas buvęs tarybos narys, pirmasis tarybos nario mandato negavęs kandidatas. Jeigu šiame kandidatų sąraše tarybos nario mandatų negavusių kandidatų nėra, tarybos nario mandatas perduodamas kitam sąrašui pagal kandidatų sąrašų eilę, sudarytą po rinkimų mandatams paskirstyti liekanų metodu, t.y. tam sąrašui, kuris yra pirmasis po sąrašo, kuris paskutinis gavo mandatą pagal šią eilę, ir tarybos nariu tampa naujai mandatą gavusio sąrašo pirmasis tarybos nario mandato negavęs kandidatas. Vyriausioji rinkimų komisija sprendimą dėl tarybos nario mandato pripažinimo naujam tarybos nariui turi priimti ne vėliau kaip per 7 dienas po to, kai atsirado laisva tarybos nario vieta.”

2 straipsnis. Įstatymo papildymas 881 straipsniu

Papildyti Įstatymą 881 straipsniu:

“88 1 straipsnis. Tarybos nario mandato netekimas dėl apsisprendimo eiti savo	pareigas

1. Jeigu tarybos nariu išrenkamas asmuo, vykdantis funkcijas įgyvendinant valstybės valdžią (Respublikos Prezidentas, Seimo nariai, Vyriausybės nariai), arba valstybės pareigūnas, kuris pagal Konstituciją ir įstatymus turi įgaliojimus kontroliuoti ar prižiūrėti savivaldybių veiklą, taip pat savivaldybės kontrolierius ar savivaldybės kontrolieriaus tarnybos tarnautojas, arba savivaldybės administracijos tarnautojas, jis iki naujai išrinktai savivaldybės tarybai susirenkant į pirmąjį posėdį privalo apsispręsti, ar eiti savo pareigas, ar būti savivaldybės tarybos nariu.

2. Išrinktas tarybos nariu asmuo, apsisprendęs eiti savo pareigas, ne vėliau kaip 20 dienų iki savivaldybės tarybai susirenkant į pirmąjį posėdį paduoda Vyriausiajai rinkimų komisijai rašytinį pareiškimą dėl savivaldybės tarybos nario mandato atsisakymo. Vyriausioji rinkimų komisija, gavusi pareiškimą, mandatų komisijos teisėmis per 10 dienų priima sprendimą dėl mandato netekimo.

3. Atsiradusi laisva tarybos nario vieta užimama šio įstatymo 87 straipsnio nustatyta tvarka.”

RESPUBLIKOS PREZIDENTAS

Projektą teikia:

Seimo narys	Petras Papovas